Sign of the Times (שיר של הארי סטיילס)

"Sign of the Times" (בעברית: "סימן הזמנים") הוא שיר שהוקלט על ידי הזמר-יוצר הבריטי הארי סטיילס ויצא ב-7 באפריל 2017 כסינגל הראשון מתוך אלבום הבכורה שלו, Harry Styles. השיר נכתב על ידי הארי עצמו יחד עם ג'ף בהסקר , מיץ' רולנד , ריאן נאסי, אלכס סאליביאן וטיילר ג'ונסון , והופק על ידי בהסקר, סאליביאן וג'ונסון. עם יציאתו הגיע השיר למקום הראשון במצעד הבריטי ולמקום הרביעי בארצות הברית. בשנת 2018 זכה הסינגל בפרס BMI Pop ובשנת 2021, דורג על ידי הרולינג סטון כאחד מ-500 השירים הגדולים בכל הזמנים. הוידאו קליפ לשיר אשר שוחרר ב-8 במאי 2017 זכה בשנת 2018 בפרס Brit לסרטון האמן הבריטי של השנה.

== רקע ==
חמש שנים לאחר הקמתה של הלהקה האנגלית-אירית וואן דיירקשן, הוכרז באוגוסט 2015, לאחר שחרור האלבום החמישי של הלהקה, כי היא יוצאת להפסקה ממושכת. בפברואר 2016, אושר שסטיילס עזב את ההנהלה של הלהקה, והפך לחבר הלהקה השני שעשה זאת מאז העזיבה של זאין מאליק כמעט שנה קודם לכן. ביוני של אותה שנה אושר שסטיילס חתם על חוזה הקלטות עם חברת התקליטים קולומביה רקורדס<ref></ref> ובספטמבר 2016 הופיע סטיילס על שער המגזין הבריטי Another Man <ref></ref><ref></ref><ref></ref> מה שהוביל לספקולציות בתקשורת לגבי אלבום חדש באופק<ref></ref><ref></ref>.

בפברואר 2017, דווח כי את האלבום מפיק ג'ף בהסקר וכחודש לאחר מכן, חשף מנכ"ל קולומביה רקורדס כי קרב מועד יציאתו של אלבום הסולו "האותנטי" של הארי<ref></ref> וכי הסינגל המוביל של האלבום ישוחרר בסוף אפריל או בתחילת מאי 2017<ref></ref>. באותו חודש, מנחה הרדיו האמריקאי אלביס דוראן חשף בטעות במהלך התוכנית שלו שסינגל הבכורה של סטיילס ישוחרר ב-7 באפריל 2017.

ב-31 במרץ פרסם הארי טיזר ברשתות החברתיות בו הוא חשף את עטיפת הסינגל ואת שמו, "Sign of the Times"<ref></ref>.

== יצירה והפקה ==
"Sign of the Times" אשר נכתב על ידי הארי עצמו יחד עם ג'ף בהסקר , מיץ' רולנד , ריאן נאסי, אלכס סאליביאן וטיילר ג'ונסון <ref></ref>, היא רצועת בלדת פסנתר, בסגנון רוק קל, רוק פופ, והושפעה מגלאם רוק וממוזיקת הרוק הבריטית של שנות ה-70<ref></ref>. אורך השיר חמש דקות וארבעים ואחת שניות<ref></ref><ref></ref> בקצב איטי בינוני של 60 פעימות לדקה<ref></ref>.

את השיר שר הארי סטיילס בליווי מנגינת פסנתר על ידי בהסקר, גיטרה ותופים על ידי מיץ' רולנד ובס על ידי נאסי, אליהם הצטרפו מקהלת גוספל אשר סיפקה את הקולות השניים בשיר<ref></ref>.

הרצועה הוקלטה באולפני וילג' בלוס אנג'לס שבקליפורניה ובאולפן ההקלטות של מלון Geejam בפורט אנטוניו שבג'מייקה, בעוד שהמיקס נוצר על ידי על ידי ספייק סטנט.

השיר יצא לבסוף ב-7 באפריל 2017 על ידי חברת התקליטים קולומביה רקורדס<ref></ref>.

== ביקורת ==
הרצועה זכתה לשבחים רבים וכונתה על ידי גיל קאופמן ממגזין הבילבורד כמראה כי הארי "עושה מאמץ ברור להתרחק באומץ מהפופ התעשייתי של עברו" וכתב כי השיר הושפע מפינק פלויד, דייוויד בואי, קווין, ספייסהוג , סוויד, קולדפליי, הביטלס, אריק כרמן ופרינס. ג'ייסון ליפשוץ מהבילבורד תיאר את השיר: "נחוש, מחויב לחלוטין למסרים ולסאונד שלו"<ref></ref>. מבקרים אחרים השוו את השיר למוזיקת אינדי רוק של להקת הווקמנים <ref></ref>, ולמוזיקת בריטפופ כגון "Tender" של להקת בלר או "Bitter Sweet Symphony" של להקת The Verve<ref></ref>. כמו כן, רבים ציינו את השוני של השיר משירי להקת וואן דיירקשן<ref></ref>.

אנג'לי רגומן מאתר "The Straits Times" ראה בו את השיר ה"חזק" ביותר באלבום והשווה את הרצועה ל-"Blackbird" של הביטלס ול-"Bennie and the Jets" של אלטון ג'ון. אנדי קוש מאתר "ספין" כתב כי "המילים, הכותרת ואמנות העטיפה של השיר מצביעים על כך שאנחנו בטריטוריה אפוקליפטית, ונראה שסטיילס משתמש בסוף העולם כמטאפורה לסיום מערכת יחסים" והשווה את השיר לסגנון של אואזיס, אלטון ג'ון, ג'ון לנון משנות ה-70, והאלבום Hunky Dory של דייוויד בואי<ref></ref>.

== וידאו קליפ ==
הווידאו קליפ של השיר צולם באי סקאי השוכן בחופה המערבי של סקוטלנד בוים על ידי הזמר והבמאי הצרפתי יואן למואן<ref></ref>. הוא שוחרר והועלה ליוטיוב ב-8 במאי 2017 וב-2 באוגוסט 2022 הגיע סרטון הקליפ מעל לכמיליארד צפיות ביוטיוב<ref></ref>.

טייס הפעלולים של הסרטון, וויל בנקס, הצהיר בריאיון לבילבורד כי במהלך הצילומים טס סטיילס לגובה של יותר מ-1,550 רגל וכי לא הופעלו אפקטי מסך ירוק או CGI כלל<ref></ref>.

בתחילת הסרטון נראה הארי כשהוא לבוש במעיל טרנץ' שחור ומגפי עור וג'ינס כהה כשהוא צועד על שדה שומם ומתחיל לשיר תוך כדי שהמצלמה מתקרבת לצילום תקריב של פניו. עם תחילת הפזמון נראה הארי מתרומם באוויר וממריא מעל השדה, האגם, צמרות העצים, ההרים והים. כשבסוף הקליפ נראית שקיעה מעוננת.

בטקס פרסי הווידאו קליפים של MTV לשנת 2017 היה הקליפ מועמד לשתי מועמדויות לקליפ הפופ הטוב ביותר והאפקטים החזותיים הטובים ביותר . וכן בפרסי בחירת הילדים של ניקלודיאון ברזיל היה מועמד לקליפ מוזיקה בינלאומי אהוב. בשנת 2018 הקליפ זכה בפרסי המוזיקה הבריטית בקטגוריית הקליפ הבריטי של השנה ובפרסי המוזיקה של iHeartRadio בקטגוריית הקליפ הטוב ביותר וכן היה מועמד לפרסי Myx Music בקטגוריית הסרטון הבינלאומי של השנה .

== פרסים ומועמדויות ==
{| class="wikitable"
|+
!שנה
!ארגון
!פרס
!תוצאה
!ביבליוגרפיה
|-
! rowspan="6" |2017
| rowspan="2" |פרסי הווידאו קליפים של MTV
|קליפ הפופ הטוב ביותר
|
| rowspan="2" |
|-
|האפקטים החזותיים הטובים ביותר 
|
|-
| rowspan="2" |פרסי בחירת הילדים של ניקלודיאון ברזיל
|להיט בינלאומי אהוב
|
| rowspan="2" |
|-
|קליפ מוזיקה בינלאומי אהוב
|
|-
|Rockbjörnen 
|השיר הלועזי של השנה
|
|<ref></ref>
|-
|פרסי בחירת הנוער
|אמן השנה
|
|<ref></ref>
|-
! rowspan="4" |2018
|פרסי BMI
|פרס הפופ
|
|<ref></ref>
|-
|פרסי המוזיקה הבריטית
|הקליפ הבריטי של השנה 
|
|
|-
|פרסי המוזיקה של iHeartRadio
|הקליפ הטוב ביותר
|
|
|-
|Myx Music 
|הסרטון הבינלאומי של השנה 
|
|
|}

== ביצועים ==
=== הופעות חיות ===
ב-15 באפריל 2017 ביצע הארי בפעם הראשונה את "Sign of the Times" בהופעה בעונה 42 פרק 15 של תוכנית הטלוויזיה "סאטרדיי נייט לייב" <ref></ref><ref></ref><ref></ref><ref></ref>. ב-21 באפריל הופיע בפעם הראשונה בהופעת סולו בבריטניה מולדתו בתוכנית "המופע של גרהם נורטון" של ה-BBC<ref></ref><ref></ref><ref></ref><ref></ref>. ב-26 באפריל 2017 הוא ביצע את השיר בשידור חי בתוכנית האירוח הצרפתית, Quotidien <ref></ref><ref></ref>. ב-9 במאי גם בתוכנית "Today" <ref></ref> וב-15 במאי בתוכנית "The Late Late Show with James Corden" <ref></ref><ref></ref><ref></ref>.

ב-11 בספטמבר הארי ביצע את השיר בתוכנית הרדיו הבריטית לייב לאונג'<ref></ref>. ב-2 בנובמבר הוא ביצע אותו גם ב-BBC<ref></ref> וב-9 בנובמבר בתוכנית "אקס פקטור" <ref></ref><ref></ref>.

=== קאברים ===
ב-31 במאי 2017 ביצע מוזיקאי הנורווגי קייגו והזמרת הבריטית אלי גולדינג קאבר לשיר "Sign of the Times" בתוכנית לייב לאונג'<ref></ref><ref></ref> וב-22 ביוני ביצעו גם להקת הפופ רוק האמריקאית הנסון קאבר לשיר<ref></ref>. בין האמנים הנוספים שביצעו קאברים לשיר נמנים גם הפסנתרן האמריקאי פול קארדל קאבר <ref></ref>, הזמר האמריקאי אלכס בויה <ref></ref>, הזמרת האמריקאית סברינה קרפנטר יחד עם הזמרת הבריטית ג'סמין תומפסון<ref></ref><ref></ref> ולהקת הפופ האמריקאית LANY<ref></ref>.

=== פרסומות ===
"Sign of the Times" שימש כפרסומת מסחרית עבור חברת גוגל שפורסמה בדצמבר 2017 בארצות הברית, תחת הכותרת "Google: Year In Search 2017"<ref></ref><ref></ref><ref></ref>. כמו כן, השיר הושמע בפסקול במהלך הפרק האחרון בעונה השנייה של סדרת הטלוויזיה ריברדייל של The CW<ref></ref> ואף שימש כחלק מקמפיין אולימפיאדת פיונגצ'אנג (2018) אשר הופץ ברחבי אירופה, אסיה, ארצות הברית וחלקים מאפריקה<ref></ref>.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 6×
|420,000
|-
!אוסטריה (IFPI Austria)<ref></ref>
|פלטינה
|30,000
|-
!בלגיה (BEA)<ref></ref>
|פלטינה
|20,000
|-
!ברזיל (Pro-Música Brasil)<ref></ref>
|יהלום
|250,000
|-
!קנדה (Music Canada)<ref></ref>
|פלטינה 4×
|320,000
|-
!דנמרק (IFPI Danmark)<ref></ref>
|פלטינה
|90,000
|-
!צרפת (SNEP)<ref></ref>
|יהלום
|333,333
|-
!גרמניה (BVMI)<ref></ref>
|פלטינה
|400,000
|-
!איטליה (FIMI)<ref></ref>
|פלטינה 2×
|100,000
|-
!מקסיקו (AMPROFON)<ref></ref>
|יהלום + פלטינה 3×
|480,000
|-
!ניו זילנד (RMNZ)<ref></ref>
|זהב
|15,000
|-
!נורווגיה (IFPI Norway)<ref></ref>
|פלטינה
|60,000
|-
!פולין (ZPAV)<ref></ref>
|פלטינה 2×
|100,000
|-
!פורטוגל (AFP)<ref></ref>
|זהב
|5,000
|-
!ספרד (PROMUSICAE)<ref></ref>
|זהב
|20,000
|-
!שווייץ (IFPI Switzerland)<ref></ref>
|פלטינה 2×
|40,000
|-
!הממלכה המאוחדת (BPI)<ref></ref>
|פלטינה 2×
|1,200,000
|-
!ארצות הברית (RIAA)<ref></ref>
|פלטינה 5×
|5,000,000
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי הארי סטיילס
קטגוריה:שירים באנגלית
קטגוריה:שירים שנכתבו על ידי הארי סטיילס
קטגוריה:שירים על זמן
קטגוריה:שירים על פרידה
קטגוריה:בלדות משנות ה-2010
קטגוריה:שירי פופ רוק
קטגוריה:שירי רוק קל
קטגוריה:סינגלים שהגיעו למקום הראשון בפולין
קטגוריה:סינגלים בהוצאת קולומביה רקורדס